HVA(L) SKJER? Denne mannen fikk ikke med seg mye av det som skjedde få meter fra båten han satt i. Ifølge fotograf Eric Smith skal mannen knapt å løftet blikket fra mobilen. Bildet er gjengitt med tillatelse fra fotografen. Foto:ERIC SMITH,EJSMITH DESIGN

Oppslukt av mobilen – gikk glipp av nærkontakt med hval

Sier dette bildet alt om samfunnet vi lever i?

Oppdatert 5. februar 2015

Artikkelen er over fem år gammel

Et bilde av en mann som er mer opptatt av mobilen enn det som skjer rundt ham har tatt USA med storm. Bildet ble lagt ut på Instagram av fotografen Eric Smith tirsdag, og hadde natt til torsdag nesten 450 likes. På bildet sitter en mann på en båt og taster på mobilen. Like ved båten stikker ryggen til en enorm knølhval opp av vannet.

- Hei du! Slutt å skrive meldinger. Det er en enorm knølhval en halvmeter fra båten din, skriver Smith som kommentar til bildet.

Blinkskuddet ble tatt i Redondo i California for et par uker siden.

Test deg selv: Er du avhengig av mobilen?

Mor med hvalunge

Smith jobber for TV-stasjonen CBS, og forteller til kanalen at knølhvalen også hadde med seg en hvalunge.

- Det var en mor der som hadde med seg en hvalunge. De spratt rundt, brøt vannflaten, hoppet og spiste fisk – det var fantastisk å se på. Men han jeg tok bilde av satt med mobilen hele tiden, sier Smith.

Fotografen sier han tok rundt 100 bilder av hvalen, og at han hadde fotografert hvalen ved siden av en seilbåt et knippe ganger. Mannen med mobilen var tilfeldigvis i bakgrunnen.

- Foran i samme båt var det flere kvinner som tok bilder av hvalen, men mannen bare satt der som en statue, sier Smith til CBS.

- Gikk glipp av alt

Han legger til at han ikke aner hva mannen holdt på med på telefonen, og sier det er teoretisk mulig at mannen akkurat hadde tatt bilder av noe annet og så gjennom disse da han ble fotografert.

- Poenget er at han gikk glipp av alt med hvalen, sier Smith.

Smith mener bilder sier noe om tiden vi lever i.

- Jeg kjenner meg igjen, jeg har også vært helt fortapt i telefonen min. Men jeg mener dette tyder på at vi har noen alvorlige problemer vi er nødt til å jobbe med.

Publisert: 05.02.15 kl. 05:12 Oppdatert: 05.02.15 kl. 06:59

Les også

Mer om USA Mobiltelefoni